b"\n_START_ARTICLE_\nHaitin vaakuna\n_START_PARAGRAPH_\nHaitin vaakuna on Haitin symboli lipun ja hymnin ohella. Se hyv\xc3\xa4ksyttiin maan vaakunaksi ensimm\xc3\xa4ist\xc3\xa4 kertaa vuonna 1807, mutta nykyinen versio on vuodelta 1986. _NEWLINE_Vaakunassa on ruohokent\xc3\xa4ll\xc3\xa4 palmu yl\xc3\xa4puolellaan Haitin lipun v\xc3\xa4rein v\xc3\xa4ritetty fryygialaismyssy. Palmun molemmin puolin on kolme kiv\xc3\xa4\xc3\xa4ri\xc3\xa4, joissa on pistimet samoin kuin sama m\xc3\xa4\xc3\xa4r\xc3\xa4 Haitin lippuja. Palmun alapuolella on muuta aseistusta, n\xc3\xa4kyvimp\xc3\xa4n\xc3\xa4 kaksi kanuunaa, mutta my\xc3\xb6s pasuunoita, kiv\xc3\xa4\xc3\xa4rej\xc3\xa4, laivan ankkureita ja rumpu palmun juurella. Vaakunassa on my\xc3\xb6s katkenneet kahleet symboloiden orjuuden loppumista. Vaakunan alapuolella valkoisessa nauhassa on Haitin motto L'Union fait la force eli Yhten\xc3\xa4isyydess\xc3\xa4 on voimaa ranskaksi._NEWLINE_Fran\xc3\xa7ois ja Jean-Claude Duvalierin aikana 1964- 1986 k\xc3\xa4yt\xc3\xb6ss\xc3\xa4 oli valtionvaakuna, joka erosi hieman nykyisest\xc3\xa4. Siin\xc3\xa4 vaakunassa kuvattiin tuolloin k\xc3\xa4yt\xc3\xb6ss\xc3\xa4 ollut puna-musta lippu ja palmun ylle sijoitettu fryygialaismyssy oli poistettu."